Diari Oficial de la Generalitat Valenciana


Sumari del DOGV 2055, del 28-06-1993 (1993/828474)

RESOLUCIÓ de 13 de maig de 1993, del President de la Comissió Territorial d'Urbanisme per la qual fa públic l'acord adoptat en la Comissió Territorial d'Urbanisme de 19 de febrer sobre l'aprovació definitiva de la revisió de les normes subsidiàries de planejament de Benejama.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2055

Data del DOGV
:   28-06-1993

Secció del DOGV
:   ALTRES DISPOSICIONS

Número del document
:   1993/828474


Data del document
:   13-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 13 de maig de 1993, del President de la Comissió Territorial d'Urbanisme, per la qual fa públic l'acord adoptat en la Comissió Territorial d'Urbanisme de 19 de febrer sobre l'aprovació definitiva de la revisió de les normes subsidiàries de planejament de Benejama.  
La Comissió Territorial d'Urbanisme, en la sessió de 19 de febrer de 1993, a la vista de l'expedient de referència i basant-se en aquests  
Antecedents de fet  
1. L'ajuntament, en la sessió plenària de 31 de gener de 1991 va aprovar provisionalment el pla parcial, després de complir els tràmits d'aprovació inicial i d'exposició pública mitjançant els anuncis apareguts en el Butlletí Oficial de la Província i en un dels diaris de més difusió provincial.  
2. La documentació està integrada per Memòria i plànol d'informació, Memòria justificativa, plànols d'ordenació i normes urbanístiques.  
3. La Comissió Territorial d'Urbanisme, en la sessió de 16 de desembre de 1991, va acordar-ne la suspensió fins que s'esmenassen una sèrie de deficiències.  
4. Amb data 28 de febrer de 1992, l'ajuntament en ple va aprovar les modificacions realitzades per tal d'esmenar les esmentades deficiències i va obrir un nou termini d'exposició al públic mitjançant els anuncis publicats en el Butlletí Oficial de la Província d'Alacant, número 162, de 17 de juliol, i en el diari Información, de 9 de juliol. Hi va haver 3. al·legacions. Finalment, l'ajuntament, en la sessió plenària de 24 de setembre de 1992, va aprovar novament les modificacions i va trametre l?expedient a aquesta Comissió Territorial d'Urbanisme per a l'aprovació definitiva, si escau.  
Consideracions tècnico-jurídiques  
1. La tramitació s'estima correcta d'acord amb l'article 114 del text refós de 1992 i els articles 125 i del 127 al 130 del Reglament de Planejament.  
2. La documentació s'estima completa de conformitat amb l'article 80 del text refós de 1992 i el 97 del Reglament de Planejament.  
3. El contingut es considera tècnicament admissible en totes les determinacions, d'acord amb l'article 71 del text refós 1992. No obstant això, cal realitzar les matisacions que es precisen tot seguit:  
3. El 7 de juliol de 1992 va entrar en vigor la Llei 4/1992, de 5 de juny, de la Generalitat Valenciana, sobre Sòl No Urbanitzable, que estableix detalladament el règim urbanístic d'aquest tipus de sòl, instal·lacions susceptibles de situar-s'hi, etc. Açò va comportar una important variació de tota la normativa que era d'aplicació fins en aquell moment. Per tant, és convenient adaptar tot allà relatiu al sòl no urbanitzable del municipi tant comú com d'especial protecció al text esmentat, així com el règim transitori del sòl urbanitzable. 3.2. El text refós 1992 ha fet més flexible el règim de fora d'ordenació i l'ha vinculat al planejament municipal. Podria adaptar-se tot el que faça referència a aquesta situació, de conformitat amb l'article 137 de l'esmentat text refós 1992.  
3.3. En l'article 21 caldria establir els terminis per a la presentació del planejament necessari per a l'obtenció del dret a urbanitzar en cada classe de terreny. No obstant aixà, regirien els terminis establerts pel text refós 1992.  
4. La Comissió Territorial d'Urbanisme és competent per a l'adopció d'aquest acord de conformitat amb l'article 118.3.a del text refós de la Llei sobre el Règim del Sòl i Ordenació Urbana aprovat pel Reial Decret Legislatiu 1/1992, de 26 de juny (BOE núm. 156, de 30 de juny) i l'article 15.10 del Reglament dels òrgans Urbanístics de la Generalitat Valenciana aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Procediment Administratiu i la resta de normativa aplicable, va acordar aprovar definitivament la revisió de les Normes Subsidiàries de Planejament del municipi de Benejama i supeditar-ne la publicació i, per tant, l?eficàcia fins que:  
1r. S'adapte aquest document en tot allò que siga pertinent a la Llei 4/1992, de 5 de juny, de la Generalitat Valenciana, sobre Sòl No Urbanitzable.  
2n. S'establesquen els terminis per a la presentació del planejament necessari per a l?obtenció del dret a urbanitzar a cada classe de terreny o que s'adopten subsidiàriament els establerts en l?esmentat text refós 1992.  
Així mateix, Atès que en l'acord anterior es va sol·licitar a l'ajuntament que retirés les matisacions que realitzava sobre el règim de fora d'ordenació i, que en la vigent legislació es permeten algunes de les matisacions retirades, podria ser convenient per a l'ajuntament realitzar un estudi de l?esmentat règim de fora d'ordenació tenint en compte les noves disposicions legals.  
Vist l'acord que la Comissió Territorial d'Urbanisme va adoptar en la sessió de 19 de febrer de 1993 pel qual va aprovar definitivament l?expedient de referència i va supeditar-ne la publicació al compliment de certes condicions i també la documentació presentada per l'ajuntament amb data 11 de maig de 1993 que compleix en tots els punts l?esmentat acord de la comissió, resolc  
Ordenar la publicació immediata de l'acord d'aprovació definitiva a fi de l?entrada en vigor, i recordar a l'ajuntament que publique íntegrament en el Butlletí Oficial de la Província d'Alacant les ordenances i les normes urbanístiques, perquè vigesquen, d'acord amb el que estableix l'article 70.2 de la Llei Reguladora de les Bases del Règim Local en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i notificar el contingut de la resolució a tots els interessats que hi haja en l?expedient.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana aprovat pel Reial Decret Legislatiu 1/1992, de 26 de juny, i el 134 del Reglament de Planejament. Contra els anteriors acords, que no exhaureixen la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons el que disponen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 13 de maig de 1993.- El President de la Comissió Territorial d'Urbanisme: Gerardo-Roger Fernández Fernández.